Termenul contractului de arendă a terenurilor agricole va crește de la trei la cinci ani . Parlamentul a votat, la ultima ședință a sesiunii de toamnă, modificări ale legislației în acest sens, în prima lectură . Noile modificări prevăd că contractul de arendă a terenurilor şi a altor bunuri agricole încheiat pe un termen mai mare de 5 ani se înregistrează la organ cadastral teritorial . În prezent, dreptul de folosinţă sau arendă asupra bunului imobil pe un termen mai mare de 3 ani este supus înregistrării obligatorii . Totodată, în proiect este prevăzut că contractul de arendă a terenurilor şi a altor bunuri agricole încheiat pe un termen de până la 5 ani inclusiv se înregistrează la primăria localităţii în a cărei rază teritorială se află terenurile şi alte bunuri agricole . În cazul în care un arendaş încheie contracte de arendă cu mai mulţi arendatori, la iniţiativa autorităţii administraţiei publice locale, primirea cererilor de înregistrare a contractelor de arendă în registrul bunurilor imobile se efectuează de către registratorul organului cadastral teritorial pe teritoriul localităţii . Înregistrarea benevolă la organul cadastral teritorial a contractului de arendă încheiat pe un termen de până la 5 ani îl scuteşte pe arendaş de obligaţia de a - l înregistra la primărie . Modificările urmează a fi votate în lectură finală .